CELEX: 32005R1454
Language: ro
Date: 2005-09-02 00:00:00
Title: Regulamentul (CE) nr. 1454/2005 al Consiliului din 2 septembrie 2005 de modificare a anexei la Regulamentul (CE) nr. 2042/2000 al Consiliului de instituire a unui drept antidumping definitiv asupra importurilor de sisteme de telecamere originare din Japonia

Anunţ juridic important

|

32005R1454

Jurnalul Oficial L 231 , 08/09/2005 p. 0001 - 0006

		20050902Regulamentul (CE) nr. 1454/2005 al Consiliuluidin 2 septembrie 2005de modificare a anexei la Regulamentul (CE) nr. 2042/2000 al Consiliului de instituire a unui drept antidumping definitiv asupra importurilor de sisteme de telecamere originare din JaponiaCONSILIUL UNIUNII EUROPENE,având în vedere Tratatul de instituire a Comunității Europene,având în vedere Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene [1] (denumit în continuare "regulament de bază"),având în vedere propunerea Comisiei prezentată după consultarea comitetului consultativ,întrucât:A. PROCEDURI ANTERIOARE(1) Prin Regulamentul (CE) nr. 1015/94 [2], Consiliul a instituit un drept antidumping definitiv asupra importurilor de sisteme de telecamere originare din Japonia.(2) La articolul 1 alineatul (3) litera (e) din Regulamentul (CE) nr. 1015/94, Consiliul a exclus în mod explicit din domeniul de aplicare al dreptului antidumping sistemele de telecamere enumerate în anexa la regulamentul menționat anterior (denumită în continuare "anexă"), care sunt modele profesionale de înaltă calitate ce corespund, din punct de vedere tehnic, cu definiția produsului de la articolul 1 alineatul (2) din Regulamentul (CE) nr. 1015/94, dar care nu pot fi considerate sisteme de telecamere.(3) În octombrie 1995, Consiliul, prin Regulamentul (CE) 2474/95 [3], a modificat Regulamentul (CE) nr. 1015/94. Aceste modificări se refereau, în esență, la definiția produsului similar și la anumite modele de sisteme de telecamere profesionale excluse în mod explicit din domeniul de aplicare al dreptului antidumping definitiv.(4) În octombrie 1997, Consiliul, prin Regulamentul (CE) nr. 1952/97 [4], a modificat nivelurile dreptului antidumping definitiv aplicat în cazul a două societăți, anume Sony Corporation și Ikegami Tsushinki Co. Ltd., în conformitate cu articolul 12 din regulamentul de bază. Consiliul a exclus, de asemenea, în mod special, din domeniul de aplicare al dreptului antidumping anumite modele noi de sisteme de telecamere profesionale pe care le-a adăugat în anexă.(5) În ianuarie 1999 și în ianuarie 2000, Consiliul, prin Regulamentele (CE) nr. 193/1999 [5] și (CE) nr. 176/2000 [6], a modificat Regulamentul (CE) nr. 1015/94 prin adăugarea anumitor modele noi de sisteme de camere profesionale, care înlocuiesc modelele vechi, în lista din anexă, excluzându-le astfel din domeniul de aplicare al dreptului antidumping definitiv.(6) În septembrie 2000, Consiliul, prin Regulamentul (CE) nr. 2042/2000 [7], a confirmat drepturile antidumping definitive care au fost instituite prin Regulamentul (CE) nr. 1015/94, în conformitate cu articolul 11 alineatul (2) din regulamentul de bază.(7) În ianuarie și în mai 2001, Consiliul, prin Regulamentele (CE) nr. 198/2001 [8] și (CE) nr. 951/2001 [9], a modificat Regulamentul (CE) nr. 2042/2000 prin adăugarea anumitor modele noi de sisteme de camere profesionale, care înlocuiesc modelele vechi, în lista din anexa la Regulamentul (CE) nr. 2042/2000, excluzându-le astfel din domeniul de aplicare al dreptului antidumping definitiv.(8) În septembrie 2001, ca urmare a unei revizuiri intermediare în temeiul articolului 11 alineatul (3) din regulamentul de bază, Consiliul, prin Regulamentul (CE) nr. 1900/2001 [10], a confirmat nivelul dreptului antidumping definitiv instituit prin Regulamentul (CE) nr. 2042/2000 la importurile de sisteme de telecamere ale producătorului-exportator Hitachi Denshi Ltd.(9) În septembrie 2002 și în aprilie 2004, Consiliul, prin Regulamentele (CE) nr. 1696/2002 [11] și (CE) nr. 825/2004 [12], a modificat Regulamentul (CE) nr. 2042/2000 prin adăugarea anumitor modele noi de sisteme de camere profesionale, care înlocuiesc modelele vechi, în lista din anexa la Regulamentul (CE) nr. 2042/2000, excluzându-le astfel din domeniul de aplicare al dreptului antidumping definitiv.(10) În ianuarie 2005, Consiliul, prin Regulamentul (CE) nr. 84/2005, a modificat Regulamentul (CE) nr. 2042/2000 prin adăugarea a două modele de sisteme de camere profesionale în lista din anexa la Regulamentul (CE) nr. 2042/2000, excluzându-le astfel din domeniul de aplicare al dreptului antidumping definitiv.B. ANCHETĂ CU PRIVIRE LA MODELELE NOI DE SISTEME DE CAMERE PROFESIONALE1. Procedură(11) Trei producători-exportatori japonezi, anume Ikegami Tsushinki Co. Ltd ("Ikegami"), Hitachi Denshi (Europa) GmbH ("Hitachi") și Matsushita, au informat Comisia despre intenția lor de a introduce modele noi de sisteme de camere profesionale pe piața comunitară și au solicitat-o să adauge aceste sisteme de camere și accesoriile lor în lista prevăzută în anexa la Regulamentul (CE) nr. 2042/2000, astfel încât acestea să fie excluse din domeniul de aplicare al drepturilor antidumping definitive.(12) Comisia a informat industria comunitară și a deschis o anchetă cu scopul de a stabili dacă produsele examinate se încadrau în domeniul de aplicare al drepturilor antidumping și dacă dispozitivul Regulamentului (CE) nr. 2042/2000 ar trebui să fie modificat în consecință.2. Modele supuse anchetei(13) Cererile de scutire prezentate, însoțite de informațiile tehnice necesare, se refereau la următoarele modele:(i) Ikegami:- cap cameră HC-500 și HC-500W;(ii) Hitachi:- cap cameră V-35,- bloc de comandă RU-Z35,- adaptor CA-Z35,- adaptor EA-Z35;(iii) Matsushita:- cap cameră AW-E860L.Toate aceste modele au fost prezentate drept modele noi care le înlocuiesc pe cele vechi, deja excluse de la aplicarea măsurilor antidumping în vigoare.3. Constatări(i) Tipuri de cap cameră HC-500 și HC-500W(14) S-a constatat că tipurile de cap cameră HC-500 și HC-500W se încadrează în descrierea produsului prevăzut la articolul 1 alineatul (2) litera (a) din Regulamentul (CE) nr. 2042/2000. Totuși, aceste modele sunt utilizate, în special, în scopuri profesionale. Industria comunitară a susținut că, atunci când sunt conectate la sistemul și/sau adaptorul triaxial corespondent, tipurile de cap cameră menționate pot fi utilizate pentru difuzare. Cu toate acestea, din informațiile disponibile reiese că, la fel ca modelele precedente, tipurile de cap cameră HC-500 și HC-500W nu sunt vândute pe piața comunitară împreună cu sistemul sau adaptorul triaxial corespondent. Prin urmare, pe piața comunitară aceste modele nu sunt utilizate în rolul de camere pentru difuzare în sensul Regulamentului (CE) nr. 2042/2000. Prin urmare, în conformitate cu practica anterioară a instituțiilor comunitare, se ajunge la concluzia că aceste camere trebuie considerate sisteme de telecamere profesionale care se încadrează în definiția menționată la articolul 1 alineatul (3) litera (e) din Regulamentul (CE) nr. 2042/2000. Acestea trebuie, așadar, excluse din domeniul de aplicare al măsurilor antidumping existente și să fie adăugate în anexa la Regulamentul (CE) nr. 2042/2000.(15) În conformitate cu practica constantă a instituțiilor comunitare, aceste modele trebuie să fie scutite de dreptul antidumping de la data primirii cererii de scutire corespunzătoare de către serviciile Comisiei. Prin urmare, toate importurile de camere, menționate în continuare, efectuate de la 28 octombrie 2004, trebuie scutite de dreptul antidumping:Ikegami — tipuri de cap cameră HC-500 și HC-500W;(ii) Cap cameră V-35, unitate de control a camerei RU-Z35 și adaptoare CA-Z35 și EA-Z35(16) Capul camerei V-35, stația de bază RU-Z35 și adaptoarele CA-Z35 și EA-Z35, după cum s-a constatat, se încadrează în descrierea produsului prevăzută la articolul 1 alineatul (2) litera (a) din Regulamentul 2042/2000. Totuși, acestea sunt, în principal, utilizate în scopuri profesionale și nu sunt vândute pe piața comunitară împreună cu sistemul sau cu adaptorul triaxial corespondent. Se concluzionează, așadar, că acestea trebuie considerate sisteme de telecamere profesionale care se încadrează în definiția de la articolul 1 alineatul (3) litera (e) din Regulamentul (CE) nr. 2042/2000. Prin urmare, acest sistem (cap, stație de bază și adaptoare) și accesoriile aferente trebuie excluse din domeniul de aplicare al măsurilor antidumping existente și adăugate în anexa la Regulamentul (CE) nr. 2042/2000.(17) În conformitate cu practica constantă a instituțiilor comunitare, acest sistem de telecamere trebuie să fie scutit de dreptul antidumping de la data primirii solicitării de scutire corespunzătoare de către serviciile Comisiei. Prin urmare, toate importurile de camere, menționate în continuare, și de accesorii ale acesteia, efectuate de la 27 ianuarie 2005, trebuie scutite de dreptul antidumping:Hitachi — cap cameră în culori V-35,unitate de control a camerei RU-Z35,adaptoare CA-Z35 și EA-Z35;(iii) Cap cameră AW-E860L(18) Capul de cameră AW-E860L, după cum s-a constatat, era aproape identic cu modelele anterioare prevăzute la lista din anexa la Regulamentul (CE) nr. 2042/2000. Noul model nu este decât o adaptare tehnică la noile cerințe de mediu în vigoare în Comunitate. Prin urmare, se conchide că acest model trebuie să fie exclus din domeniul de aplicare al măsurilor antidumping existente.(19) În conformitate cu practica constantă a instituțiilor comunitare, acest sistem de telecamere trebuie să fie scutit de dreptul antidumping de la data primirii cererii de scutire corespunzătoare de către serviciile Comisiei. Prin urmare, toate importurile de camere, menționate în continuare, efectuate de la 10 mai 2005, trebuie să fie scutite de dreptul antidumping:Matsushita — cap cameră AW-E860L.4. Comunicare către părțile interesate și concluzii(20) Comisia a informat industria comunitară și exportatorii de sisteme de telecamere în legătură cu concluziile sale și le-a dat posibilitatea să își prezinte punctele de vedere. Nu a existat nici o obiecție la concluziile Comisiei.(21) Ținându-se seama de cele menționate anterior, Regulamentul (CE) nr. 2042/2000 trebuie modificat în consecință,ADOPTĂ PREZENTUL REGULAMENT:Articolul 1Anexa la Regulamentul (CE) nr. 2042/2000 se înlocuiește cu textul din anexa la prezentul regulament.Articolul 2(1) Prezentul regulament intră în vigoare în ziua următoare datei publicării în Jurnalul Oficial al Uniunii Europene.(2) Prezentul regulament se aplică importurilor următoarelor modele, produse și exportate în Comunitate de către producătorii-exportatori indicați în continuare:(a) Ikegami Tsushinki Co. Ltd, de la 28 octombrie 2004:- cap cameră HC-500,- cap cameră HC-500W.(b) Hitachi Denshi (Europa) GmbH, de la 27 ianuarie 2005:- cap cameră V-35,- unitate de control a camerei RU-Z35,- adaptator CA-Z35,- adaptator EA-Z35.(c) Matsushita, de la 10 mai 2005:- cap cameră AW-E860L.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 2 septembrie 2005.Pentru ConsiliuPreședinteleJ. Straw[1] JO L 56, 6.3.1996, p. 1. Regulament, astfel cum a fost modificat ultima dată prin Regulamentul (CE) nr. 461/2004 (JO L 77, 13.3.2004, p. 12).[2] JO L 111, 30.4.1994, p. 106. Regulament, astfel cum a fost modificat ultima dată prin Regulamentul (CE) nr. 176/2000 (JO L 22, 27.1.2000, p. 29).[3] JO L 255, 25.10.1995, p. 11.[4] JO L 276, 9.10.1997, p. 20.[5] JO L 22, 29.1.1999, p. 10.[6] JO L 22, 27.1.2000, p. 29. Regulament, astfel cum a fost modificat prin Regulamentul (CE) nr. 1754/2004 (JO L 313, 12.10.2004, p. 1).[7] JO L 244, 29.9.2000, p. 38. Regulament, astfel cum a fost modificat ultima dată prin Regulamentul (CE) nr. 84/2005 (JO L 19, 21.1.2005, p. 9).[8] JO L 30, 1.2.2001, p. 1.[9] JO L 134, 17.5.2001, p. 18.[10] JO L 261, 29.9.2001, p. 3.[11] JO L 259, 27.9.2002, p. 1.[12] JO L 127, 29.4.2004, p. 12.--------------------------------------------------20050902ANEXĂ"20050902"ANEXĂLista sistemelor de camere profesionale neclasificate ca sisteme de camere de difuzare, care sunt excluse din domeniul de aplicare al măsurilorDenumire societate | Cap cameră | Vizor | Unitate de control a camerei | Unitate de control operațională | Unitate de control principală | Adaptoare |Sony | DXC-M7PK DXC-M7P DXC-M7PH DXC-M7PK/1 DXC-M7P/1 DXC-M7PH/1 DXC-327PK DXC-327PL DXC-327PH DXC-327APK DXC-327APL DXC-327AH DXC-537PK DXC-537PL DXC-537PH DXC-537APK DXC-537APL DXC-537APH EVW-537PK EVW-327PK DXC-637P DXC-637PK DXC-637PL DXC-637PH PVW-637PK PVW-637PL DXC-D30PF DXC-D30PK DXC-D30PL DXC-D30PH DSR-130PF DSR-130PK DSR-130PL PVW-D30PF PVW-D30PK PVW-D30PL DXC-327BPF DXC-327BPK DXC-327BPL DXC-327BPH DXC-D30WSP [2] DXC-D35PH [2] DXC-D35PL [2] DXC-D35PK [2] DXC-D35WSPL [2] DSR-135PL [2] | DXF-3000CE DXF-325CE DXF-501CE DXF-M3CE DXF-M7CE DXF-40CE DXF-40ACE DXF-50CE DXF-601CE DXF-40BCE DXF-50BCE DXF-701CE DXF-WSCE [2] DXF-801CE [2] HDVF-C30W | CCU-M3P CCU-M5P CCU-M7P CUU-M5AP [2] | RM-M7G RM-M7E [2] | — | CA-325P CA-325AP CA-325B CA-327P CA-537P CA-511 CA-512P CA-513 VCT-U14 [2] |Ikegami | HC-340 HC-300 HC-230 HC-240 HC-210 HC-390 LK-33 HDL-30MA HDL-37 HC-400 [2] HC-400W [2] HDL-37E HDL-10 HDL-40 HC-500 [2] HC-500W [2] | VF15-21/22 VF-4523 VF15-39 VF15-46 [2] VF5040 [2] VF5040W [2] | MA-200/230 MA-200A [2] MA-400 [2] CCU-37 CCU-10 | RCU-240 RCU-390 [2] RCU-400 [2] RCU-240A | — | CA-340 CA-300 CA-230 CA-390 CA-400 [2] CA-450 [2] |Hitachi | SK-H5 SK-H501 DK-7700 DK-7700SX HV-C10 HV-C11 HV-C10F Z-ONE (L) Z-ONE (H) Z-ONE Z-ONE A (L) Z-ONE A (H) Z-ONE A (F) Z-ONE A Z-ONE B (L) Z-ONE B (H) Z-ONE B (F) Z-ONE B Z-ONE B (M) Z-ONE B (R) FP-C10 (B) FP-C10 (C) FP-C10 (D) FP-C10 (G) FP-C10 (L) FP-C10 (R) FP-C10 (S) FP-C10 (V) FP-C10 (F) FP-C10 FP-C10 A FP-C10 A (A) FP-C10 A (B) FP-C10 A (C) FP-C10 A (D) FP-C10 A (F) FP-C10 A (G) FP-C10 A (H) FP-C10 A (L) FP-C10 A (R) FP-C10 A (S) FP-C10 A (T) FP-C10 A (V) FP-C10 A (W) Z-ONE C (M) Z-ONE C (R) Z-ONE C (F) Z-ONE C HV-C20 HV-C20M Z-ONE-D Z-ONE-D (A) Z-ONE-D (B) Z-ONE-D (C) Z-ONE-DA [2] V-21 [2] V-21W [2] V-35 [2] | GM-5 (A) GM-5-R2 (A) GM-5-R2 GM-50 GM-8A [2] GM-9 [2] GM-51 [2] | RU-C1 (B) RU-C1 (D) RU-C1 RU-C1-S5 RU-C10 (B) RU-C10 (C) RC-C1 RC-C10 RU-C10 RU-Z1 (B) RU-Z1 (C) RU-Z1 RC-C11 RU-Z2 RC-Z1 RC-Z11 RC-Z2 RC-Z21 RC-Z2A [2] RC-Z21A [2] RU-Z3 [2] RC-Z3 [2] RU-Z35 [2] | — | — | CA-Z1 CA-Z2 CA-Z1SJ CA-Z1SP CA-Z1M CA-Z1M2 CA-Z1HB CA-C10 CA-C10SP CA-C10SJA CA-C10M CA-C10B CA-Z1A [2] CA-Z31 [2] CA-Z32 [2] CA-ZD1 [2] CA-Z35 [2] EA-Z35 [2] |Matsushita | WV-F700 WV-F700A WV-F700SHE WV-F700ASHE WV-F700BHE WV-F700ABHE WV-F700MHE WV-F350 WV-F350HE WV-F350E WV-F350AE WV-F350DE WV-F350ADE WV-F500HE [1] WV-F565HE AW-F575HE AW-E600 AW-E800 AW-E800A AW-E650 AW-E655 AW-E750 AW-E860L | WV-VF65BE WV-VF40E WV-VF39E WV-VF65BE [1] WV-VF40E [1] WV-VF42E WV-VF65B AW-VF80 | WV-RC700/B WV-RC700/G WV-RC700A/B WV-RC700A/G WV-RC36/B WV-RC36/G WV-RC37/B WV-RC37/G WV-CB700E WV-CB700AE WV-CB700E [1] WV-CB700AE [1] WV-RC700/B [1] WV-RC700/G [1] WV-RC700A/B [1] WV-RC700A/G [1] WV-RC550/G WV-RC550/B WV-RC700A WV-CB700A WV-RC550 WV-CB550 AW-RP501 AW-RP505 | — | — | WV-AD700SE WV-AD700ASE WV-AD700ME WV-AD250E WV-AD500E [1] AW-AD500AE AW-AD700BSE |JVC | KY-35E KY-27ECH KY-19ECH KY-17FITECH KY-17BECH KY-F30FITE KY-F30BE KY-F560E KY-27CECH KH-100U KY-D29ECH KY-D29WECH [2] | VF-P315E VF-P550E VF-P10E VP-P115E VF-P400E VP-P550BE VF-P116E VF-P116WE [2] VF-P550WE [2] | RM-P350EG RM-P200EG RM-P300EG RM-LP80E RM-LP821E RM-LP35U RM-LP37U RM-P270EG RM-P210E | — | — | KA-35E KA-B35U KA-M35U KA-P35U KA-27E KA-20E KA-P27U KA-P20U KA-B27E KA-B20E KA-M20E KA-M27E |Olympus | MAJ-387N MAJ-387I | | OTV-SX 2 OTV-S5 OTV-S6 | | | |Camera OTV-SX | | | | |"[*] Denumită și unitate centrală de reglaj (MSU) sau pupitru principal de control (MCP).[2] Modele scutite cu condiția ca sistemul triaxial corespunzător sau adaptorul triaxial să nu fie vândute pe piața CE."--------------------------------------------------